सेक्रेड गेम्स को पहली पोजिशन; मिर्जापुर और स्कैम 1992 भी लिस्ट में
IMDB Most Popular Indian Web Series List - IMDB ने 2018 से लेकर 2023 तक 50 वेब सीरीज की एक लिस्ट जारी की है। इन पांच सालों में सबसे पॉपुलर रहीं सीरीज को इस लिस्ट में जगह मिली है। 2018 में आई सीरीज सेक्रेड गेम्स को टॉप पोजिशन मिली है
IMDB ने 2018 से लेकर 2023 तक 50 वेब सीरीज की एक लिस्ट जारी की है। इन पांच सालों में सबसे पॉपुलर रहीं सीरीज को इस लिस्ट में जगह मिली है। 2018 में आई सीरीज सेक्रेड गेम्स को टॉप पोजिशन मिली है। वहीं 2018 में ही आई मिर्जापुर को दूसरी पोजिशन मिली है।
2020 की सीरीज स्कैम 1992 को तीसरी जबकि एस्पिरेंट्स और कोटा फैक्ट्री को चौथी और पांचवी रैंक मिली है। ये डाटा IMDB यूजर्स के पेज व्यू करने के आधार पर लिया गया है। सेक्रेड गेम्स के को-प्रोड्यूसर विक्रमादित्य मोटवानी ने कहा कि सेक्रेड गेम्स को इस लिस्ट में टॉप पर देखना एक सम्मान की बात है।
स्ट्रीमिंग ऑप्शन के बढ़ने से वेब सीरीज की लोकप्रियता बढ़ी
IMDB इंडिया की प्रमुख यामिनी पटोदिया ने कहा कि देश में स्ट्रीमिंग ऑप्शन के बढ़ने से वेब सीरीज को लेकर लोगों का रुझान और बढ़ रहा है। इस लिस्ट के आ जाने से दुनिया भर की ऑडियंस को इंडियन वेब सीरीज के बारे में जानने का मौका मिलेगा। खास बात ये है कि इस लिस्ट की टॉप-2 सीरीज (सेक्रेड गेम्स और मिर्जापुर) ने अपने पांच साल पूरे किए हैं।
स्कैम 1992 को सबसे ज्यादा रेटिंग 
IMDB ने मोस्ट पॉपुलर वेब सीरीज के अलावा एक और लिस्ट जारी की है। इस लिस्ट में टॉप रेटेड वेब सीरीज को जगह दी गई है। इसमें स्कैम 1992 को सबसे ज्यादा (9.3/10) मिले हैं।
वहीं 9.2 के साथ एस्पिरेंट्स को दूसरा स्थान हासिल हुआ है। तीसरे नंबर पर गुल्लक है जिसे 10 में से 9.1 रेटिंग मिली है। TVF पिचर्स को भी 9.1 रेटिंग मिली है। वहीं एनसीआर डेज को भी इतनी ही रेटिंग मिली है।